รัฐบาลไทย-ข่าวทำเนียบรัฐบาล-กรมเจ้าท่า ลุยแผนขุดลอกร่องน้ำเพิ่มประสิทธิภาพขนส่ง รับการขยายตัวกิจกรรมทางน้ำหนุนการพัฒนาเศรษฐกิจไทย
วันพุธที่ 19 เมษายน 2566
กรมเจ้าท่า ลุยแผนขุดลอกร่องน้ําเพิ่มประสิทธิภาพขนส่ง รับการขยายตัวกิจกรรมทางน้ําหนุนการพัฒนาเศรษฐกิจไทย
...
กรมเจ้าท่า ลุยแผนขุดลอกร่องน้ําเพิ่มประสิทธิภาพขนส่ง รับการขยายตัวกิจกรรมทางน้ําหนุนการพัฒนาเศรษฐกิจไทย
กรมเจ้าท่า กระทรวงคมนาคม เร่งแผนขุดลอก 125 ร่องน้ําทั่วประเทศ ยกระดับความปลอดภัยขนส่งทางน้ํา เพิ่มประสิทธิภาพการระบายน้ํา ฟื้นฟูระบบนิเวศ ดูแลสิ่งแวดล้อม แหล่งน้ําธรรมชาติยั่งยืน
กรมเจ้าท่า โดยสํานักงานพัฒนาและบํารุงรักษาทางน้ํา ได้จัดทําแผนงานภายใต้ปีงบประมาณ 2566 เพื่อเพิ่มประสิทธิภาพของระบบขนส่งทางน้ํา เพื่อยกระดับความปลอดภัยรองรับการขยายตัวการขนส่งทางน้ํา เพื่อการพัฒนาเศรษฐกิจของไทย พร้อมกับเพิ่มระบบระบายน้ํา ปริมาณน้ําสํารองในแหล่งน้ําธรรมชาติ โดยมีเป้าหมายดําเนินการจํานวน 125 ร่องน้ําทั่วประเทศ รวมถึงการขุดลอกร่องน้ําและกําจัดผักตบชวา โดยจะดําเนินการขุดลอกดินให้ได้ 8.253 ล้านลูกบาศก์เมตร และกําจัดผักตบชวาประมาณ 658,000 ตัน วางแผนให้แล้วเสร็จภายในปีงบประมาณนี้ ด้วยวงเงินงบประมาณ 274 ล้านบาท
ทั้งนี้ ตามแผนงานของสํานักพัฒนาและบํารุงรักษาทางน้ํา มี 8 พื้นที่ในส่วนภูมิภาค และ 2 พื้นที่ในส่วนกลาง ดังนี้
- สํานักงานพัฒนาและบํารุงรักษาทางน้ํา 1 พระนครศรีอยุธยา มีเป้าหมายขุดลอกและบํารุงรักษารองน้ํา จํานวน 20 ร่องน้ํา โดยจะขุดลอกดินปริมาณ 1.25 ล้านลูกบาศก์เมตร ภายใต้งบประมาณ 32 ล้านบาท กําจัดผัก 510,000 ตัน ใช้งบประมาณ 14 ล้านบาท
- สํานักงานพัฒนาและบํารุงรักษาทางน้ํา 2 นครสวรรค์ มีเป้าหมายขุดลอกและบํารุงรักษาร่องน้ํา จํานวน 8 ร่องน้ํา จะขุดลอกดินปริมาณ 915,000 ลูกบาศก์เมตรใช้งบประมาณทั้งสิ้น 23.87 ล้านบาท กําจัดผักตบชวา 148,000 ตัน ใช้งบประมาณทั้งสิ้น 4.22 ล้านบาท
- สํานักงานพัฒนาและบํารุงรักษาทางน้ํา 3 ตรัง มีแผนและบํารุงรักษาร่องน้ําชายฝั่งทะเล 11 ร่องน้ํา จะดําเนินการขุดลอกดินปริมาณ 850,000 ลูกบาศก์เมตร ใช้งบประมาณทั้งสิ้น 30.37 ล้านบาท
- สํานักงานพัฒนาและบํารุงรักษาทางน้ํา 4 สงขลา มีแผนและบํารุงรักษาร่องน้ําชายฝั่งทะเล 16 ร่องน้ํา จะดําเนินการขุดลอกดินปริมาณ 700,000 ลูกบาศก์เมตรใช้งบประมาณทั้งสิ้น 25.01 ล้านบาท
- สํานักงานพัฒนาและบํารุงรักษาทางน้ํา 5 จันทบุรี มีแผนและบํารุงรักษาร่องน้ําชายฝั่งทะเล 10 ร่องน้ํา จะดําเนินการขุดลอกดินปริมาณ 600,000 ลูกบาศก์เมตรใช้งบประมาณทั้งสิ้น 21.44 ล้านบาท
- สํานักงานพัฒนาและบํารุงรักษาทางน้ํา 6 สุราษฎร์ธานี มีแผนและบํารุงรักษาร่องน้ําชายฝั่งทะเล 24 ร่องน้ํา จะดําเนินการขุดลอกดินปริมาณ 800,000 ลูกบาศก์เมตร ใช้งบประมาณทั้งสิ้น 28.59 ล้านบาท
- สํานักงานพัฒนาและบํารุงรักษาทางน้ํา 7 เชียงใหม่ มีเป้าหมายขุดลอกและบํารุงรักษารองน้ํา จํานวน 18 ร่องน้ํา โดยจะขุดลอกดินปริมาณ 900,000 ลูกบาศก์เมตร ใช้งบประมาณทั้งสิ้น 23.41 ล้านบาท
- สํานักงานพัฒนาและบํารุงรักษาทางน้ํา 8 ขอนแก่น มีเป้าหมายขุดลอกและบํารุงรักษาร่องน้ํา จํานวน 16 ร่องน้ํา โดยจะขุดลอกดินปริมาณ 983,600 ลูกบาศก์เมตร ใช้งบประมาณทั้งสิ้น 25.66 ล้านบาท และ ส่วนกลางมีเป้าหมายขุดลอกและบํารุงรักษาชายฝั่งทะเล จํานวน 2 ร่องน้ํา โดยจะขุดลอกดินปริมาณ 1.25 ล้านลูกบาศก์เมตร ใช้งบประมาณทั้งสิ้น 44.83 ล้านบาท
กรมเจ้าท่า ได้ตระหนักถึงความสําคัญในการขุดลอกและบํารุงรักษาร่องน้ํา เพื่อเพิ่มความปลอดภัยในภาคการคมนาคม ขนส่งทางน้ํา รวมทั้งการดูแลด้านสิ่งแวดล้อมทางน้ําโดยการฟื้นฟูระบบนิเวศ การจัดเก็บผักตบชวาและวัชพืช เพื่อเพิ่มคุณภาพให้กับแหล่งน้ํา ให้สามารถใช้ประโยชน์ได้สูงสุด นอกจากนั้นแล้ว ยังเป็นการเตรียมความพร้อมในเชิงป้องกัน ของสถานการณ์น้ําในช่วงฤดูแล้งและเพิ่มประสิทธิภาพการระบายน้ําในช่วงน้ําหลาก โดยอาศัยแหล่งน้ําธรรมชาติในการบริหารจัดการน้ําอย่างมีประสิทธิภาพ ให้สอดคล้องกับความต้องการในการใช้น้ําเพื่ออุปโภคบริโภค ทั้งภาคการเกษตร การประมง และการท่องเที่ยว ซึ่งนับเป็นอีกบทบาทที่สําคัญของกรมเจ้าท่าในการสนับสนุนทั้งทางด้านเศรษฐกิจ สังคมและสิ่งแวดล้อมของประเทศไทย